NaiveNeuron/SloPal huggingface dataset:
Jurinová, Erika, podpredsedníčka NR SR (2014-06-26):
Chcete, pán poslanec, reagovať? Nie. Dávam možnosť teraz prihlásiť sa do rozpravy ústne. Ukončujem možnosť prihlásiť sa do rozpravy ústne a dávam zároveň slovo jedinému prihlásenému rečníkovi Antonovi, pánovi poslancovi Alojzovi Hlinovi.
Glváč, Martin, podpredseda NR SR (2018-05-15):
Ďakujem. Končím rozpravu. Pýtam sa pána navrhovateľa, či chce. Nech sa páči, záverečné slovo.
Bugár, Béla, podpredseda NR SR (2019-10-15):
Takže vyhlasujem rozpravu o tomto bode programu za skončenú. Pani ministerka, chcete zaujať stanovisko k rozprave? Nech sa páči, ak máte záujem. Nech sa páči.
Bugár, Béla, podpredseda NR SR (2017-04-07):
Pani poslankyňa Vaľová.
Verešová, Anna, poslankyňa NR SR (2016-09-13):
Pán predseda, v tejto Národnej rade nebude pokoj, ani v našej krajine nebude pokoj, kým budete zakrývať kauzu Bašternák, kým budete zakrývať ministra vnútra. Tichom, nevyjadrovaním sa, bagatelizovaním tej situácie dávate súhlas. Pokoj nie je v Národnej rade pre toto. Ako to vysvetliť inak? Vy pozeráte aj na, dokonca aj na tú situáciu s dievčatami, so sexuálne zneužívanými dievčatami v resocializačnom zariadení, že iba politikárčime. My sme tu mnohí vstúpili do politiky ako odborníci. Vyčítate kolegyni Blahovej, ktorá sa celý život profesionálne venovala deťom, že vystúpi s takouto kauzou, že ako vystúpila a prečo vystúpila? Pokoj v tejto krajine aj v Národnej rade bude vtedy, keď ochránime naše deti a nebudeme rozmýšľať, či hovorí opozícia a keď nebudú chránení zlodeji, ale občania. Prosím vás o to, upokojte tento parlament aj túto krajinu. (Potlesk.)
Klus, Martin, podpredseda NR SR (2019-12-04):
Vážené panie poslankyne, vážení páni poslanci, pokračujeme v prerušenom rokovaní šiesteho dňa 53. schôdze Národnej rady Slovenskej republiky, a to v prvom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich (tlač 1823). Pán minister Gábor Gál už zaujal miesto určené pre navrhovateľov, prosím aj pani spravodajkyňu, ktorá tiež už zaujala miesto určené pre spravodajcov. A do rozpravy je ešte písomne prihlásený pán poslanec Ondrej Dostál, ktorému dávam slovo. (Ruch v sále.) Za chvíľku, keď sa to tu upokojí. Panie poslankyne, páni poslanci, poprosím vás, ak chcete komunikovať navzájom, tak prejdite do poslaneckého salónika, aby sme mohli začať reálne schôdzu. (Zaznievanie gongu.) Nech sa páči, pán poslanec. (Pokračovanie rokovania o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1823.)
Kuffa, Filip, poslanec NR SR (2023-03-22):
Ďakujem, mal som ešte výmenu s pánom Holým, ohľadom toho tiež mi to vlastne rozprával, čo pán predseda výboru, tak sme si to ujasnili vlastne, že čo je dôvod tejto zmeny, ďakujem.
Bugár, Béla, podpredseda NR SR (2019-12-05):
Nech sa páči, prezentujme sa a hlasujme o skrátení lehoty. (Hlasovanie.) Prítomných 121, za 74, proti 40, zdržalo sa 6 poslancov, 1 nehlasoval. Skrátili sme lehotu. Môžme pristúpiť k hlasovaniu.
Bugár, Béla, podpredseda NR SR (2017-11-29):
Nech sa páči, prezentujme sa a hlasujme o návrhu prerokovať návrh zákona v treťom čítaní. (Hlasovanie.) Prítomných 138 poslancov, za 85, proti 3, 50 sa zdržali hlasovania. Konštatujem, že sme v treťom čítaní , preto otváram rozpravu v rámci tohto čítania a konštatujem, že nikto sa nehlási do rozpravy, ktorú uzatváram. Nech sa páči, záverečné hlasovanie.
Muňko, Dušan, poslanec NR SR (2023-12-07):
Pán minister, som rád, že ste sa im pokúsili vysvetliť, v akom stave sa nachádzali a prebrali ste verejné financie. Samozrejmá vec, že, páni kolegovia, máte niektorí pravdu, že provizórny rozpočet by bol ďaleko lepší ako tento rozpočet, ktorý dávame dohromady. Ale predsa sme zaviazaní Európskou úniou a zaviazali sme sa, že budeme znižovať 0,5 %. Čaká nás zložitá situácia, to o tom, o tom sa netreba baviť. A pokiaľ sa týka balíčka alebo to, čo vy tu hovoríte, že sme 1,5 miliardy proste dali z hľadiska výdavkovej časti, na druhej časti z hľadiska museli zohnať ďaleko viac z hľadiska príjmovej časti. Nehovoriac o tom, že každý jeden rozpočet sa u nás veľmi ťažko zostavuje, pretože 92 % HDP robí dvanásť nadnárodných firiem. A všetko sa to premieta len zo daní a proste koľko zdaňuje týchto, keď zoberiete v rozpočte, zdaňujú tieto nadnárodné firmy, ktoré sú tuná. Akurát riešia zamestnanosť. Čiže je to politické rozhodnutie, ako sa vláda rozhodne a akým spôsobom bude proste ten rozpočet zostavovať. Brusel nám dal, že budeme mať na budúci rok rast 1,7 %. Predpokladám, že nebude taký, že bude mať problém a že bude, že tomuto rozpočtu ešte budeme musieť pristúpiť. Ale počkajme na konečné čísla, potom sa môžme k tomu vyjadriť.
Blanár, Juraj, podpredseda NR SR (2021-05-04):
Ďakujem. Vážené panie poslankyne, páni poslanci, dávam teraz možnosť prihlásiť sa ústne do rozpravy. Konštatujem, že nikto sa nehlási. Uzatváram teda týmto rozpravu. Chcem sa spýtať pána navrhovateľa ministra financií, či má záujem o záverečné slovo. Nie. Pán spravodajca rovnako nie. Obom teda ďakujem a prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy, colníctve a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov. Vládny návrh zákona je pod parlamentnou tlačou 469 a návrh na pridelenie výborom je pod rozhodnutím č. 479. Poprosím teraz pani ministerku kultúry Slovenskej republiky Natáliu Milanovú, aby návrh vlády tohto zákona uviedla. Nech sa páči, pani ministerka. (Rokovanie o vládnom návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy, colníctve a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov , tlač 469.)
Hrnčiar, Andrej, podpredseda NR SR (2017-05-19):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto, prerušujem, teda vyhlasujem rozpravu za skončenú. Prerušujem rokovanie o tomto bode programu. Budeme pokračovať Správou o stave a vývoji finančného trhu za rok 2016 . Správa má parlamentnú tlač 502 a správa výboru má tlač 502a. Opäť prosím guvernéra Národnej banky Slovenska Jozefa Makúcha, aby správu uviedol.
Pčolinský, Peter, podpredseda NR SR (2022-12-06):
S ďalšou faktickou pán poslanec Šimko.
Ďuriš Nicholsonová, Lucia, podpredsedníčka NR SR (2017-05-18):
Poprosím vás, kľud, pán Poliačik.
Huba, Mikuláš, poslanec NR SR (2015-11-20):
Ďakujem za slovo. Ja len chcem podporiť ten návrh, aby sme prerušili rokovanie o tomto bode programu. Ďakujem.
Laurenčík, Milan, podpredseda NR SR (2021-02-04):
Prosím, prezentujme sa a hlasujme o bodoch 2 a 3 pozmeňujúceho návrhu pána poslanca Viskupiča. (Hlasovanie.) Prítomných 121, za 83, proti 3, zdržalo sa 35, hlasovali všetci. Konštatujem, že aj tento bod sme schválili.
Blanár, Juraj, podpredseda NR SR (2021-06-17):
Ďakujem, pán spravodajca. Otváram všeobecnú rozpravu, zároveň konštatujem, že písomne som neobdržal žiadnu prihlášku, takže dávam možnosť teraz prihlásiť sa ústne. Kto má záujem? Traja páni poslanci, pán poslanec Suja, pán poslanec Krupa Peter a pán poslanec Mazurek. Ukončujem možnosť prihlásiť sa do rozpravy. Udeľujem slovo prvému prihlásenému pánu poslancovi Sujovi. Nech sa páči.
Ľ. Mušková, poslankyňa: (2002-02-06):
J. Migaš, predseda NR SR: Ďalej s faktickou poznámkou vystúpi pán poslanec Andrejčák. Nech sa páči. I. Andrejčák, poslanec: Ďakujem za slovo. Chcem sa obrátiť na pána premiéra. Pán premiér, podívajte sa, prosím vás, do poznámok, či ste tam náhodou nepreskočili jeden návrh, lebo už som vo vašej reči očakával iba návrh, aby vám Národná rada navrhla udelenie Nobelovej ceny za nič nerobenie, ktoré ste povýšili na takmer nadnárodné zásluhy o mier. Až budeme o chvíľu hovoriť o obrane štátu, použijem časť vášho vystúpenia na argumentáciu, ako treba dbať o osud Slovenskej republiky. Som zvedavý, či to vláda podporí, alebo koaliční poslanci. Ale ak máme byť jednotní kvôli predvolebnej politickej situácii v susednom štáte, mali by sme byť jednotní aj vtedy, keď hovoríme o obrane vlastného štátu, lebo či dopadnú voľby tak alebo onak u nášho suseda, neohrozí to našu existenciu. Ale ak sa zle zachováme k obranyschopnosti štátu, tak rozhodujeme v neprospech našich vnúčat. Myslím si, že musím odmietnuť vaše tvrdenie, aké má naša vláda vynikajúce meno v zahraničí, tam treba trošku urobiť zmeny. Trošku v zahraničí, a to trošku je v tom maďarskom zahraničí. Áno, tam si vás ctia a uznávajú za to, ako zbabelo ustupujete vlastnému podpredsedovi a nedokážete si s ním urobiť poriadky. Ale inak ste v očiach zahraničia taký, aký skutočne ste. A že vami máva každá politická strana a vy iba robíte predstaviteľa sily, to vám už nikto nezoberie. Môžete robiť, čo chcete. J. Migaš, predseda NR SR: Pán poslanec Gašparovič.
B. Bugár, podpredseda NR SR: (2006-04-19):
P. Kuljaček, poslanec: Pán predsedajúci, teraz pristúpime k hlasovaniu o pozmeňujúcich návrhoch.
Laurenčík, Milan, poslanec NR SR (2011-10-21):
Pán predsedajúci, odhlasovali sme všetky body zo spoločnej správy aj pozmeňovacie návrhy z rozpravy. Mám oprávnenie gestorského výboru požiadať vás, aby sme hlasovali o tom, že prerokujeme tento návrh zákona v treťom čítaní ihneď.
Paška, Pavol, predseda NR SR (2012-09-20):
Takže hlasujeme o bodoch 1, 2, 3 a 7. (Hlasovanie.) 142 prítomných, 63 za, 16 proti, 63 sa zdržalo. Tieto návrhy sme neschválili.
Zajačik, Vladimír, poslanec NR SR (2023-02-17):
Nakoľko bol dnes v rozprave podaný pozmeňujúci návrh, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Pellegrini, Peter, predseda NR SR (2015-11-18):
Prezentujme sa hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 122 poslancov, za hlasovalo 78, zdržalo sa 44 poslancov. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú.
Blaha, Ľuboš, poslanec NR SR (2012-09-13):
Viem, že sa vám to nepáči, pán Brocka, vy by ste radšej očividne žili v tých stredovekých zriadeniach. Žijeme v modernej Európe a musíme chrániť sociálne práva občanov. Takže aj keď sa vám to nepáči, ja veľmi pekne ďakujem pani podpredsedníčke, že to povedala: táto novela je o sociálnej ochrane tých bežných ľudí, ktorí pracujú, a nie o ochrane všelijakých Pent, všelijakých Haščákov, všelijakých veľkopodnikateľov, o ktorých je pravica. Ďakujem. (Potlesk.)
Horváthová, Eva, poslankyňa NR SR (2020-09-23):
Ďakujem pekne, pán predsedajúci, dajte, prosím, hlasovať o tom, že Národná rada sa uzniesla podľa § 73 ods. 3 zákona c) o hlasovaní, aby poslala tento návrh zákona do druhého čítania.
Mizík, Stanislav, poslanec NR SR (2021-11-09):
Ďakujem za slovo. Pani Janka Bittó Cigániková, viete, nechcem sa večer rozčuľovať, tak vám odpoviem trošku tak poetickejšie. V tom tmavom outfite ste vyzerala ako bohyňa potratov. Pramene tmavých vlasov sa vám kývali v spravodlivom hneve sťa šable piráta Čierna brada. Pani Bittó, vy ste, vy vlastne mužov nenávidíte, čo sa my muži máme starať do práv žien, do vašich materníc. No viete, bol raz dávnejšie ešte za socializmu taký poľský film, poľský film, volal sa Sexmisia. Do toho sveta bez mužov by ste zapadli. Ďakujem.
Jurinová, Erika, podpredsedníčka NR SR (2014-11-10):
Pán poslanec Chren.
Brocka, Július, poslanec NR SR (2015-01-29):
Pán minister, pokúšate sa vysvetliť tejto sále, prečo možnosť vystúpiť odtiaľ nie je šesť mesiacov, ale iba tri mesiace. No, pán minister, nedopovedali ste to tak jasne, ale ja tomu veľmi dobre rozumiem. Sú to preto tri mesiace, lebo vy potrebujete peniaze z II. piliera rýchlo, rýchlo, aby sa dostali do Sociálnej poisťovne, lebo iba tak ušetríte v rozpočte na tento rok potrebné peniaze aj na tie zľavy, aj na vlaky zadarmo. Naozaj keby to bolo šesť mesiacov, tak tá dotácia zo štátneho rozpočtu, to dotovanie dôchodkov z I. piliera zoberie väčšie výdavky. Vy to potrebujete urobiť rýchlo, preto je to skrátené konanie, preto sú tie tri mesiace, pán minister. Ale je to iba presúvanie dlhu. Je to iba predlžovanie agónie I. piliera. Taká je pravda, pán minister. Ale je to falošná hra s občanmi Slovenska.
Šípošová, Janka, poslankyňa NR SR (2015-02-06):
Tajomníčka ide tiež na ten poslanecký...
Kamenický, Ladislav poslanec NR SR (2015-10-01):
Teraz budeme hlasovať o bodoch zo spoločnej správy. Dajte, prosím, hlasovať o bode 1 zo spoločnej správy.
Ďuriš Nicholsonová, Lucia, podpredsedníčka NR SR (2018-02-14):
Pán poslanec Jurzyca.
P. Dubravay, poslanec: (2007-05-17):
Výbor Národnej rady Slovenskej republiky pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 254/1998 Z. z. o verejných prácach, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 282 z 21. marca 2007 pridelila vládny návrh zákona, ktorým sa mení a dopĺňa zákon č. 254/1998 Z. z. o verejných prácach, na prerokovanie týmto výborom, po prvé... (Ruch v sále. Prerušenie vystúpenia predsedajúcim.)
Paška, Pavol, predseda NR SR (2012-06-27):
Hlasujeme. (Hlasovanie.) 139 prítomných, 133 za, 3 sa zdržali, 3 nehlasovali. Návrhy sme schválili. Ešte vás poprosím, pán poslanec, aby ste uviedli hlasovanie v prvom čítaní o vládnom návrhu zákona o regulácii v sieťových odvetviach . Je to tlač 67.
Figeľ, Ján, podpredseda NR SR (2014-01-29):
Ďakujem pekne, nech sa páči zaujať miesto pre spravodajcov. Otváram všeobecnú rozpravu, do ktorej som dostal písomne dve mená a to pani Magdu Vášáryovú a pána Jozefa Viskupiča. Nech sa páči, nech sa páči, Magda Vášáryová.
Danko, Andrej, predseda NR SR (2018-05-16):
Poslanec Dostál.
Fecko, Martin, poslanec NR SR (2016-10-21):
Ďakujem pekne. Pán kolega, dobre, tak to beriem, že ja som si už zvykol, že za tých šesť rokov nás nazývajú šašami, len mal som tú česť byť od začiatku a stále pôjdem od samého konca kandidačnej listiny, či sa to niekomu bude páčiť, alebo nebude páčiť, lebo to je čestné, ísť do parlamentu. A, áno, šašo? Čo mal právo hovoriť šašo na kráľovskom dvore? Pravdu. Múdry kráľ si bral jeho slová a vydával ich za svoje. Pokiaľ budeme takíto šašovia, ktorí budeme hovoriť pravdu, nemám s tým problém a myslím, že takí aj sme. Hovoríme pravdu, a preto sme tu prišli. Neprišli sme z politiky, prišli sme z reálneho života a najväčší problém, čo budem stále hovoriť, naši politici vykrádajú obsah významu slov. Ešte raz, vykrádajú obsah významu slov. A bolo to aj teraz pri rokovacom poriadku v tomto, keď teraz tu rokujeme, v rozprave hovorené, ako hrdo, odborne, slušne, charakter rozhoduje a ďalšie veci. To je to vykrádanie obsahu významu slov, kolegovia a kolegyne, a preto chcem, aby sme tu hovorili pravdu a môžte nás nazývať, ako chcete. Ja si svoju kapustu dusiť budem a nikto mi túto vieru nemôže vziať. Takže toľko z mojej strany. Ďakujem.
Bačík, Branislav, predseda Výkonného výboru Fondu národného majetku SR (2012-06-22):
Ďakujem za slovo, pani predsedajúca. Vážené panie poslankyne, vážení páni poslanci, v zmysle ustanovenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Fond národného majetku Slovenskej republiky návrh ročnej účtovnej závierky Fondu národného majetku Slovenskej republiky za rok 2011 na prerokovanie Národnej rade Slovenskej republiky. Výkonný výbor schválil ročnú účtovnú závierky Fondu národného majetku Slovenskej republiky za rok 2011 na svojom zasadnutí dňa 9. 5. 2012 a uznesením č. 3/5/12 bez pripomienok. Dozorná rada Fondu národného majetku Slovenskej republiky prerokovala tento materiál dňa 9. 5. 2012 a uznesením č. 4/7/2012 ho odporučila predložiť na rokovanie vláde Slovenskej republiky na schválenie Národnej rade Slovenskej republiky. Vláda Slovenskej republiky prerokovala tento návrh ročnej účtovnej závierky Fondu národného majetku za rok 2011 dňa 23. 5. 2012 a uznesením č. 199 z roku 2012 ho odporučila predložiť na schválenie Národnej rade Slovenskej republiky. Predkladaná ročná účtovná závierka je riadna účtovná závierka Fondu národného majetku Slovenskej republiky. Bola zostavená za účtovné obdobie od 1. januára 2011 do 31. 12. 2011 podľa slovenských právnych predpisov zákona o účtovníctve a postupov účtovania pre Fond národného majetku Slovenskej republiky. Tvorba majetku fondu v roku 2011 predstavovala celkovú hodnotu 506 287 641 eur. Celkové použitie majetku fondu za rok 2011 dosiahlo výšku 681 223 249 eur. Národná rada Slovenskej republiky svojím uznesením č. 246 z 15. 12. 2010 k návrhu rozpočtu fondu na rok 2011 schválila objem nákladov na činnosť fondu vo výške 2,8 mil. eur. Prevádzkové náklady v porovnaní s rozpočtovou hodnotou boli čerpané na 84 % a náklady na dlhodobý majetok na 8,4 percenta. Z toho vyplýva, že najvýraznejšia úspora sa dosiahla v rámci nákladov na dlhodobý majetok. Toľko, vážené panie poslankyne, vážení poslanci, k ročnej účtovnej závierke fondu. Ďakujem za pozornosť.
Pellegrini, Peter, predseda NR SR (2015-09-29):
Ďakujem pekne. Dávam teraz slovo spravodajkyni, ktorú určil navrhnutý gestorský, ústavnoprávny, výbor, pani poslankyni Anne Vittekovej. Nech sa páči.
Petro, František, poslanec NR SR (2015-09-29):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 10. novembra 2015.
P. Hrušovský, predseda NR SR: (2005-05-24):
(Hlasovanie.) 135 prítomných, 135 za návrh. Národná rada Slovenskej republiky návrh na vyslovenie súhlasu so zmluvou schválila . Teraz vás poprosím, aby ste predložili Národnej rade návrh uznesenia k návrhu na vyslovenie súhlasu Národnej rady Slovenskej republiky s dohodami vo forme výmeny listov medzi Slovenskou republikou ako členským štátom Európskej únie a závislými územiami na Spojenom kráľovstve Veľkej Británie a Severného Írska: Kajmanskými ostrovmi, Montserrat, Britskými panenskými ostrovmi, Anquillou a ostrovmi Turks a Caicos týkajúcich sa zdaňovania príjmu z úspor v podobe výplaty úrokov , ktorý prerokúvame ako tlač 1117 pod poradovým číslom 65. Nech sa páči, pani poslankyňa.
Hlina, Alojz, poslanec NR SR (2013-06-26):
Ďakujem veľmi pekne. Úvodzovky hore, úvodzovky dole, pán kolega, ale ja som čakal od vás, že poviete niečo k tomu, nie k úvodzovkám hore, k úvodzovkám dole, ale že poviete niečo k tomu, že čo sa tu chystá. To znamená, chystá sa organizovaná lúpež, ako olúpiť ľudí tejto krajiny, chorých ľudí, pre chorých ľudí, o štátne zdroje. Pre potreby súkromných spoločností. K tomu by som potreboval nejaké vyjadrenie vás ako predkladateľa iniciatívneho a z toho rozsahu, čo tu predkladáte, vyzerá, že tomu rozumiete, čiže nie úvodzovky hore, úvodzovky dole, ale jasné slovo, čo si myslíte o tom, čo sa tu deje. A ešte tak som možno aj zabudol, že vlastne tá inšpirácia toho, že kto robí tak, že zvýši hodnotu niečoho, čo chce neskôr kúpiť. No ja si teraz, jak som dobre čítal, v jednom denníku bolo, že to sú takí tí tajní, ktorí zvýšili hodnotu niečoho, ktoré potom predali lacnejšie ako vôbec za tú hodnotu, o ktorú to zvýšili. Ja neviem, či to, aj toto je scenár, ono možno ten mostík by sa dal urobiť. Vážení kolegovia, ale uvedomte si jednu vec, to sú peniaze týchto ľudí, to sú peniaze občanov tejto krajiny. Tým, že ste vyhrali voľby, to ešte ergo neznamená, že môžte robiť takéto hlúposti a zlodejstvá. To naozaj neznamená. Voľbou v parlamentných voľbách ste nedostali amnestiu na všetko toto, čo tu stvárate. Nedostali.
Daniš, Zoltán, poslanec NR SR (2014-04-02):
Vážená pani predsedajúca, vážené pani poslankyne, vážení páni poslanci, dovoľte mi, aby som z poverenia navrhnutého gestorského výboru, teda Výboru Národnej rady Slovenskej republiky pre ľudské práva a národnostné menšiny v súlade s § 73 ods. 1, podal v prvom čítaní spravodajskú informáciu k návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 9/2010 Z. z. o sťažnostiach v znení zákona č. 289/2012 Z. z. Konštatujem, že návrh zákona bol podaný v lehote určenej § 72 rokovacieho poriadku, t. j. 15 dní pred konaním schôdze, na ktorej sa uskutoční jeho prvé čítanie. Návrh spĺňa po formálno-právnej stránke všetky náležitosti uvedené v § 67 a § 68 zákona o rokovacom poriadku, ako aj náležitosti určené v legislatívnych pravidlách. Podľa vyjadrenia navrhovateľa problematika návrhu zákona nie je upravená v práve Európskej únie, preto sa stupeň zlučiteľnosti nevyjadruje. Návrh nebude mať vplyv na rozpočet verejnej správy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) zákona o rokovacom poriadku na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 926 z 3. marca 2014 navrhujem, aby návrh zákona prerokoval ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny ako gestorský výbor, v lehote do 30, respektíve 32 dní od jeho prerokovania v prvom čítaní. Vážená pani predsedajúca, otvorte, prosím, všeobecnú rozpravu.
V. Veteška, podpredseda NR SR: (2004-05-12):
Pani Tkáčová, môžete ísť pokračovať tam, kde ste boli doposiaľ, v poslaneckom klube ste pracovali. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač č. 665. Návrh na jeho pridelenie na prerokovanie výborom máte v rozhodnutí č. 690. Prosím pána ministra Miklósa, aby vládny návrh zákona uviedol.
Pellegrini, Peter, predseda NR SR (2015-02-05):
S reakciou na faktické poznámky, pán poslanec Hrušovský, nech sa páči.
Žiga, Peter, podpredseda NR SR (2023-11-15):
Pani poslankyňa Kleinert.
Verešová, Anna, poslankyňa NR SR (2019-03-27):
Vážená pani predsedajúca, vážené pani poslankyne, vážení páni poslanci, vážený pán minister, z poverenia gestorského výboru uvádzam spoločnú správu výborov o prerokovaní vládneho návrhu zákona, ktorým sa novelizuje zákon o zriadení Slovenského národného strediska pre ľudské práva (tlač 1264). Uvedený návrh zákona bol uznesením Národnej rady pridelený na prerokovanie ústavnoprávnemu výboru a výboru pre ľudské práva a národnostné menšiny ako gestorskému výboru. Oba určené výbory návrh zákona prerokovali a odporúčali Národnej rade návrh schváliť s pripomienkami. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Pozmeňujúce a doplňujúce návrhy, ktoré vyplynuli z uznesení výborov, sú uvedené v IV. časti spoločnej správy. Gestorský výbor odporúča o všetkých desiatich návrhoch hlasovať spoločne a odporúča ich schváliť. Zároveň odporúča zákon ako celok schváliť v znení pripomienok uvedených v spoločnej správe. Spoločná správa výborov bola schválená uznesením gestorského výboru č. 121 z 26. marca 2019. Pani predsedajúca, otvorte, prosím, rozpravu, do ktorej sa hlásim.
Hrnčiar, Andrej, podpredseda NR SR (2019-04-02):
Otváram všeobecnú rozpravu. Do rozpravy som dostal jednu písomnú prihlášku od poslanca Stanislava Drobného. 
O slovo ako prvý požiadal navrhovateľ. Nech sa páči.
Žiga, Peter, podpredseda NR SR (2024-04-18):
Prezentujme sa a hlasujme. (Krátka pauza.) Prerušujem hlasovanie. Budeme hlasovanie opakovať. (Hlasovanie.) 125 prítomných, 117 za, 8 sa zdržalo. Konštatujem, že sme tento návrh schválili. Ďakujem pekne, pani spravodajkyňa. Keďže sme vyčerpali všetky body hlasovania, vyhlasujem päťminútovú prestávku, kde budeme pokračovať ďalej v rokovaní v rámci programu. (Krátka pauza.) Vidím procedurálny návrh pána poslanca Hlinu, nech sa páči, pán poslanec.
B. Bugár, podpredseda NR SR: (2004-09-07):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, poslancovi Jozefovi Mikušovi. Nech sa páči, pán poslanec.
Číž, Miroslav, podpredseda NR SR (2015-05-19):
Faktické poznámky páni poslanci Zajac, Hraško, Martvoň, Jurzyca, Poliačik, Abrhan. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Zajac.
Gröhling, Branislav, poslanec NR SR (2019-05-21):
Ďakujem veľmi pekne. Ondro, vysvetlil si to veľmi jasne, ja to iba zopakujem. Tento návrh zákona je reálne zbytočný. Je reálne zbytočný, pretože táto problematika je už dávno vyriešená inými právnymi úpravami. Jasne to naznačilo aj ministerstvo spravodlivosti tým, že keď pani ministerka prišla na vládu s týmto návrhom zákona, tak jej musel minister spravodlivosti povedať, že je to zbytočné, pretože už dávno je to vyriešené. A tak ako povedal kolega Dostál, vy sa snažíte iba niečo prekryť, resp. vytvoriť dojem, že bolo treba niečo riešiť, a vy to riešite, pretože to pochybenie jasne bolo na strane ministerstva školstva. To pochybenie bolo jasne na strane ministerky školstva.
Kondrót, Maroš, poslanec NR SR (2017-10-18):
Ďakujem pekne, pán predsedajúci. Vážená pani kolegyňa, zavádzate, jemne povedané, stále zavádzate, úplne jedno, či vám človek anjelským hlasom spieva, alebo dá nejaký argument, vy stále budete mlieť dokola a svoje si tvrdiť. Je to súčasť politickej propagandy. Dobre. Firmy boli vysúťažené všeobecne, aby zastupovali v sporoch rok pred tým, než vôbec, rok sa to súťažilo, skoro rok sa to súťažilo, v roku 2014 pred tým, než vôbec vznikol spor o Gabčíkovo. Tie firmy mali nejakú rámcovú dohodu, kde povedali, za toľko a za toľko percent budeme zastupovať. Po druhé, to sme si rozoberali v rozhlase, pri veľkých sumách sa vždycky, je to dohoda klienta a zadávateľa, a pri veľkých sumách sa vždycky dohaduje, robí sa dodatok, čiže to nie je automaticky. Vy ste si najskôr napočítali 64 mil., s tým ste začali vykrikovať, dneska hovoríte o 77. Nikto nepodpísal 77 mil., taký dokument neexistuje, to len vy ste si odvodili, ale to je vaša fantazmagória. A kvôli jednoduchej príčine, 77 mil. neexistuje na Fonde národného majetku, to nemá z čoho zaplatiť, resp. nástupnícka organizácia MH Manažment. Čiže nie je to tak. A ja si len dovolím prečítať, čo mi napísala jedna kolegyňa, bývalá, zo zahraničného obchodu: „Maroš, dokelu, minule sme boli v medzinárodnom arbitrážnom spore, tak presne viem, koľko za hodinu berú švajčiarski právnici, a pritom im je lauter fuk, či ten spor vyhrajú, alebo nie, a účtujú si predom zálohy, ktoré aj následne doúčtovávajú počas celého procesu a čím dlhšie, tým lepšie. Dokelu, čo by tá naša opozícia robila, keby sa ten spor bol prehral?! Namiesto toho, aby ste spievali oslavné ódy, sa navážate do nejakej odmeny, ktorú ste si sami vymysleli, jej výšku, a tú hrdinsky napádate.“ (Potlesk.)
Žitňanská, Lucia, ministerka spravodlivosti SR (2010-12-08):
Ďakujem pekne za slovo. Pán predsedajúci, vláda Slovenskej republiky predkladá na rokovanie Národnej rady Slovenskej republiky návrh zákona, ktorým sa mení a dopĺňa zákon č. 495/2008 Z. z. o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku a o poplatku za udržiavanie platnosti dodatkového ochranného osvedčenia na liečivá a výrobky na ochranu rastlín a o zmene a doplnení niektorých zákonov v znení zákona č. 600/2008 Z. z.. Ide vo svojej podstate o technickú novelu, ktorej cieľom je upraviť rozpočtové určenie príjmov z udržiavacích poplatkov, a to z pohľadu pôsobnosti zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Návrh súčasne reflektuje vydanie kodifikovaného znenia Nariadenia európskeho parlamentu a Rady č. 469/2009 zo dňa 6. 5. 2009 o dodatkovom ochrannom osvedčení pre liečivá aktualizuje súvisiace odkazy na právo Európskej únie. Aby som to, vážené panie poslankyne, vážení páni poslanci, zjednodušila, tak vo svojej podstate ide o to, aby príjmy z udržiavacích poplatkov a príplatkov, ktoré sú príjmom štátneho rozpočtu, mali jasne zadefinované v súlade s európskou legislatívou, že pomernú časť týchto príjmov odvádza úrad za Slovenskú republiky Európskej patentovej organizácii spôsobom, vo výške a lehotách ustanovených medzinárodnou zmluvou. Poprosím o prejednanie návrhu zákona. Ďakujem pekne.
Pellegrini, Peter, predseda NR SR (2015-06-30):
Prezentujme sa hlasujme o tom, že postúpime tento návrh do druhého čítania. (Hlasovanie.) Prítomných 138 poslancov, za hlasovalo 56, proti bolo 5, zdržalo sa 76 poslancov, nehlasoval 1. Tento návrh sme neschválili. Pán poslanec Hlina, len si chcem overiť, nemám v poradí hlasovanie o vašom návrhu o jednorazovom odškodnení. (Reakcia z pléna.) Ste ho stiahli, dobre. Upozorňujem, že všetky stiahnuté programy nezaradím, body nezaradím na septembrovú schôdzu, nakoľko mi to umožňuje rokovací poriadok. (Potlesk.) Budeme pokračovať hlasovaním, ktoré uvedie teraz pán poslanec Matovič, je to návrh poslanca Drobu, Hubu, Kadúca a Poliačika na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1613). (Hlasovanie o návrhu poslancov Národnej rady Slovenskej republiky Juraja Drobu, Mikuláša Hubu, Miroslava Kadúca a Martina Poliačika na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1613.)
Pellegrini, Peter, podpredseda NR SR (2020-07-24):
Ďakujem veľmi pekne, pán minister. Na vaše vystúpenie deväť poslancov, ako prvý s faktickou, desať poslancov. Ako prvý s faktickou pán poslanec Petrák.
K. Tóthová, poslankyňa: (2004-03-04):
Ako bývalá členka vlády viem, že pokiaľ ide o služobné cesty, služobnou cestou je iba tá cesta, na ktorú je poverenie vlády a prijaté uznesenie vlády, preto interpelujem pána ministra Kukana, či by bol tak láskavý a mi preukázal, resp. poskytol odpis uznesenia vlády, ktorým vláda súhlasila s tým, aby vykonal túto cestu, ktorú on označil ako služobnú. Vážené dámy, vážení páni, to je moja jediná interpelácia, pretože mám tu ďalšie, s ktorým vystúpim, až do ústavy sa dostane ustanovenie, v zmysle ktorého keď budem sa dovolávať listov občanov, nebudem môcť byť občianskoprávne zodpovedná za prípadnú citlivosť. (Hlasy z pléna.) Nie, pán poslanec, nikdy by som si nedovolila niečo takého. Ja som sa len na vás usmiala. Takže tieto interpelácie potom zrejme budú vhodné, pokiaľ prejde novela ústavy. Ďakujem vám pekne.
Kollár, Boris, predseda NR SR (2022-06-15):
Vážené panie poslankyne, vážení páni poslanci, pokračujeme v prerušenom rokovaní a podávam procedurálny návrh, aby sme v rámci tohto bloku hlasovaním hlasovali o všetkých prerokovaných bodoch programu, v prípade potreby aj po dvanástej hodine. Je, prosím, všeobecný súhlas? (Súhlasná reakcia pléna.) Áno, ďakujem. Uvedené sme schválili. S procedurálnym návrhom vystúpi teraz pán poslanec Vetrák, nech sa páči, máte slovo.
V. Veteška, podpredseda NR SR: (2004-03-09):
Vážené dámy poslankyne, páni poslanci, budeme pokračovať vládnym návrhom Colného zákona o zmene a doplnení niektorých zákonov (tlač 511). Vládny návrh zákona ste dostali pred prvým čítaním ako tlač č. 511, spoločnú správu výborov máte ako tlač č. 511a. Prosím pána podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil.
Kuffa, Filip, poslanec NR SR (2020-05-14):
Pán poslanec Antal, skúste sa spýtať pani ombudsmanky, či jej to bolo nepríjemné. Ďakujem.
Mihál, Jozef, poslanec NR SR (2014-11-09):
Keďže poslanci za stranu SaS nemajú prístup na grémium a ja by som veľmi rád vedel a počul... (Prerušenie vystúpenia predsedajúcou.)
Kvasnička, Marián, poslanec NR SR (2010-12-08):
Teraz pristúpime k hlasovaniu o pozmeňujúcom návrhu z rozpravy, ktorý predložila poslankyňa Žitňanská, a ide o návrh poslancov Žitňanskej a Beblavého.
Szabóová, Andrea, poslankyňa NR SR (2024-05-21):
Ďakujem veľmi pekne. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, v druhom čítaní. Národná rada Slovenskej republiky uznesením č. 291 zo 14. mája 2024 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 81 z 15. mája 2024, výbor pre hospodárske záležitosti uznesením č. 50 z 15. mája 2024. Z uznesení výborov uvedených pod bodom III spoločnej správy vyplývajú štyri pozmeňujúce a doplňujúce návrhy. Gestorský výbor odporúča hlasovať o bodoch 1 až 4 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 51 z 15. mája 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
M. Číž, podpredseda NR SR: (2007-12-11):
(Hlasovanie.) Prítomných 141 poslancov, za návrh 81, proti 2, zdržalo sa 58 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca, druhé hlasovanie.
Kočiš, Eduard, poslanec NR SR (2023-06-14):
Veľmi pekne ďakujem za slovo, pán predsedajúci. Kolega Mazurek vo svojej rozprave naozaj poukázal na ohromné a veľké nedostatky tohto programového vyhlásenia vlády a ja sa skúsim venovať prvej téme, ktorú on otvoril, a to je téma vzdelávania a desegregácie a začleňovania detí, či už z majority alebo z minority, do spoločného vzdelávania, o ktorom si naivne myslíte, že môže niekedy fungovať. Pochádzam z východného Slovenska a naozaj vám môžem povedať, že už mám niečo odučené a toto vaše naivné alebo také úzkoprsé ponímanie sveta, že táto desegregácia alebo začleňovanie je niekedy možné, kolegovia z vlády, mýlite sa, nie, možné nie je. Či už budete tento problém pomenovať ako začleňovanie marginalizovaných rómskych komunít s majoritou, alebo či to nazvete ako začleňovanie sociálne vylúčených rómskych komunít s majoritou, alebo či to nazvete ako začleňovanie detí z málo podnetného sociálneho prostredia verzus majorita, je to absolútne jedno, pretože každý jeden učiteľ, každý jeden asistent učiteľa, ktorý musí byť v triede, kde je trieda zmiešaná, tak jednoducho tieto deťúrence z marginalizovaných rómskych komunít nedosahujú adekvátne vzdelanie, nedosahujú adekvátne návyky a preto nemôžu byť adekvátne začlenené do kvalitného vzdelávacieho procesu. A tu vzniká problém, ale trojaký: trpí dieťa, ktoré na to nemá a musí tam byť, trpí dieťa, ktoré na to má a musí tam byť, a trpí učiteľ, ktorý jednoducho sa nemôže venovať šikovným deťom, ale musí sa venovať sústavne a stále dookola deťom, ktoré nezvládajú tento vyučovací proces a nezvládajú školský vzdelávací program. Čiže vaša naivná predstava o skvalitňovaní života marginalizovaných rómskych komunít počas tohto vzdelávania je naozaj veľkou-veľkou utópiou.
Čepček, Martin, poslanec NR SR (2020-07-10):
Ďakujem. Ďakujem Petrovi za vystúpenie. S veľa vecami súhlasím. Ja chcem ešte pripomenúť, viem o tom online hazarde, mám tu nejakú štatistiku. Kým v roku 2019 v decembri prehrali na internete ľudia 1,06 milióna euro, v marci 2020 to bolo 7,77 milióna. Takže je tam nárast o 6 miliónov, čo je obrovský problém, a bolo to spôsobené hlavne tým, že herne a kasína boli v tomto čase zatvorené. Takže online hazard vidím ako problém a vidím, Peter, že by sme sa mohli zhodnúť na nejakom pozmeňováku. Takže budem rád, keď prídeš, ponúkneš alebo dáme to spolu dokopy. Takže som za. Ďakujem.
Galbavý, Tomáš, poslanec NR SR (2010-11-30):
Pán predseda, ďakujem za slovo. Budem stručný. Pokúsim sa reagovať na pána poslanca Maďariča. Pán poslanec, veľmi ma mrzí, opakovali ste to opäť, očakával som od vás vecnú diskusiu k tomuto návrhu zákona. Namiesto toho ste boli osobný a veľmi výrazne politický. Ak máme na srdci verejnoprávne médiá, je absolútne zbytočné túto tému politizovať. Skôr som od vás očakával, že prídete s racionálnymi návrhmi, ako situáciu vo verejnoprávnych médiách riešiť. Vy ste prišli len s jedným jediným opakovaným návrhom, aby sme tento zákon stiahli. Veľmi sa čudujem tomu, že práve vy hovoríte o našej snahe spolitizovať verejnoprávne médiá. To je naozaj neuveriteľné, tak ako sú v súčasnosti spolitizované, nikdy predtým v histórii existencie tohto média neboli. Zároveň nám vyčítate, že v zákone nepočítame a neriešime finančné stabilizovanie. Tento zákon, práve naopak, počíta a ide v starom režime finančného zabezpečenia verejnoprávnych médií, aký ste nastavili vy. Chváliť sa zákonom o koncesionárskych poplatkoch a zároveň hovoriť, že ste oslobodili od nich ťažko postihnuté osoby a že ste nezvyšovali koncesionársky poplatok, no práve tam je kameň úrazu. Verejnoprávne médiá i napriek všetkým zásahom, či je to zákon o koncesionárskych poplatkoch alebo zmluva so štátom, nemajú dostatok finančných prostriedkov. Mohli by ste mi to vysvetliť, ako to je možné, o akom finančnom nastavení hovoríte?
Hrušovský, Pavol, podpredseda NR SR (2011-05-19):
Páni poslanci, prosím o pokoj v rokovacej sále.
P. Pavlis, poslanec: (2009-06-18):
Predseda Národnej rady Slovenskej republiky svojím rozhodnutím pridelil tento návrh na prerokovanie ústavnoprávnemu výboru, výboru Národnej rady pre hospodársku politiku. Za gestorský výbor určil Výbor Národnej rady Slovenskej republiky pre hospodársku politiku. Lehotu na prerokovanie návrhu vo výboroch vrátane v gestorskom výbore určil do 12. júna 2009. Gestorský výbor na základe stanovísk príslušných výborov vyjadrených v uzneseniach a stanovísk poslancov gestorského výboru vyjadrených v rozprave v tomto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Európskou dohodou o medzinárodnej preprave nebezpečných tovarov po vnútrozemských vodných cestách a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Pani podpredsedníčka, otvorte rozpravu.
Blanár, Juraj, podpredseda NR SR (2022-09-21):
Ďakujem. Otváram všeobecnú rozpravu k tomuto návrhu zákona. Písomnú prihlášku som neobdržal, preto dávam možnosť prihlásiť sa ústne do rozpravy. Pán predseda výboru Vetrák ako jediný, uzatváram možnosť prihlásiť sa do rozpravy. Pán predseda, máte slovo, nech sa páči.
Hrnčiar, Andrej, podpredseda NR SR (2018-03-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto, takže prerušujem rokovanie po tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákona č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Vládny návrh zákona má tlač 844. Návrh na jeho pridelenie na prerokovanie výborom je v rozhodnutí č. 887. Prosím ministra obrany Slovenskej republiky Petra Gajdoša, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov , tlač 844.)
Dostál, Ondrej, poslanec NR SR (2018-02-13):
Pán poslanec Blanár, rád by som sa vyjadril k dvom veciam z vášho vystúpenia. Jednak ten neštandardný postup, tomu som tiež, podobne ako kolega Suchánek, celkom nerozumel, čo ste tým mysleli, pretože predloženie poslaneckého návrhu je štandardný postup, nota bene pokiaľ ide o opozičných poslancov. Na tejto schôdzi sme mali diskusiu o návrhoch zákonov, ktoré predložili vaši poslaneckí kolegovia za stranu SMER – sociálna demokracia, pritom bolo evidentné, že ide o vládne návrhy, ide o návrhy, ktoré boli pripravené na ministerstve práce, sociálnych vecí a rodiny, ide o návrhy, ktoré boli súčasťou sociálneho balíčka SMER-u, ale nedalo tie návrhy ministerstvo do medzirezortného pripomienkového konania, čo by v tom prípade bol štandardný postup, kde by sa k nim mohli vyjadriť sociálni partneri, verejnosť a podobne, iné rezorty, išlo to ako poslanecký návrh. A keď vám opoziční poslanci vyčítali, že obchádzate normálny proces, tak ste sa bránili, no však veď poslanci majú právo predkladať návrhy zákonov, tak čo nám to tu vyčítate. A teda vysvetlil som, že v tom prípade išlo o obchádzanie. Kolegovia nemajú možnosť dať svoj poslanecký návrh ako vládny návrh, dať ho do medzirezortného pripomienkového konania a podobne. A predložiť návrh ako poslanecký návrh je určite štandardnejší postup z hľadiska dosahov a možnosti verejnosti vyjadriť sa k tomu, než dávať niečo ako pozmeňovák v druhom čítaní, či už vo výbore, alebo inde. Druhá vec. Ja som zaregistroval, že pán predseda vlády Fico povedal, že zruší tie doplnkové ordinačné hodiny. Tak teraz vy máte na to iný názor alebo odporujete premiérovi, alebo už sa to zmenilo?
Blanár, Juraj, podpredseda NR SR (2021-09-30):
Udeľujem teraz slovo pánovi poslancovi Petrovi Pčolinskému v rozprave.
A. Belousovová, podpredsedníčka NR SR: (2008-12-08):
Slovo má pani poslankyňa Vaľová.
Heger, Eduard, poslanec NR SR (2017-03-28):
Ďakujem pekne. Pán Číž, v prvom rade teda chcem oceniť vôbec to, že ste vystúpili. Na druhej strane ste to zrejme, myslím, že sám priznali, že hovorili z vás emócie, čo na jednej strane chápem, ale na druhej strane povedzme si, nebolo to konštruktívne. A narážali ste aj na konfrontačné prejavy. Ja určite teda viem, som ich počúval dnes všetky a môžem povedať, že určite neboli urážlivé, a ak boli konfrontačné, tak myslím, že konštruktívne konfrontačné, že naozaj sme sa snažili poukázať na veci, ktoré nám tam nesedia a ktoré chceme počuť aj od vás na tú druhú stranu k tomu. Vy teda toto často ste použili a ja som to počul, že ste to použili, to slovo konfrontačné prejavy, aj v relácii v nedeľu. Myslím, že konfrontácia je dôležitá, ale v nejakej takej únosnej miere a o to sa, myslím, že aj dnes počas rozpravy určite snažíme. Na druhej strane by som povedal, že, viete, politika, ja som to tu veľakrát počul, je umenie možného. Áno, aj dnes možno niektoré veci zneli, ktoré nejdú dobre do ucha, ale to potrebujeme zniesť, aby sme sa cez to vedeli preniesť, ak nám ide o ten istý cieľ, a to je to, čo sa pýtame, či nám ide o ten istý cieľ s vami, že či máte ten istý cieľ, lebo ak áno, tak niektoré veci prepočujeme, veď to je práve to umenie možného. Porovnávali ste tam hon na privatizáciu, ale verím, že mi dáte za pravdu, že porovnávať hon na privatizáciu s tými amnestiami, ktoré sú zneužitie práva, tak to je veľký rozdiel, že to tu porovnávať nemôžme. Hovorili ste o prezidentovom synovi, no my sa ho tu nejako nezastávame, takže my naozaj chceme, aby tu platil jeden meter, aby tu bolo právo rovné pre všetkých. A naozaj ja počas toho, čo ste hovorili, som nepočul žiadny argument, ktorým by ste vyvrátili alebo ktorým by ste reagovali na tie požiadavky, ktoré tu aj dnes odzneli a ktoré sú naozaj aj požiadavky renomovaných právnikov. Takže my tu naozaj chceme mať konštruktívnu debatu. A to sme od vás aj očakávali. Ďakujem.
Szőllős, Ján, poslanec NR SR (2022-10-26):
Vzhľadom na všetko povedané určujem termín hlasovania o tomto bode na koniec schôdze.
Blanár, Juraj, podpredseda NR SR (2021-05-10):
Poprosím vás všetkých kolegov, aby ste sa držali rokovacieho poriadku a reagovali na vystúpenie pani ministerky vo faktickej poznámke. Ďalší s faktickou poznámkou – pán poslanec Mazurek. Nie je v rokovacej sále, čiže prepadáva mu faktická poznámka. Ďalšia je v poradní pani poslankyňa Magdaléna Sulanová. Nech sa páči, máte slovo.
Laššáková, Jana, podpredsedníčka NR SR (2015-05-27):
Pán poslanec Záhumenský, nech sa páči.
Marcinková, Vladimíra, poslankyňa NR SR (2023-03-14):
Ďakujem za slovo, pán predsedajúci. A takisto sa chcem poďakovať, že môžem ísť ako prvá vzhľadom na to, že už mám len pár dní do pôrodu. Rada by som odôvodnila návrh novely zákona o zdravotnej starostlivosti, sme v druhom čítaní. Cieľom tejto novely je, aby sme maloletým pacientom, deťom, garantovali právo na prítomnosť blízkej osoby pri poskytovaní zdravotnej starostlivosti, teda aby deti v nemocniciach sa nedostali do situácie, kedy tam budú samé bez blízkej osoby. Napriek tomu, že toto právo deťom vyplýva z medzinárodných zmlúv a záväzkov, kde je Slovenská republika signatárom, stále na Slovensku prevláda nerovnosť a heterogenita v uplatňovaní tohto práva naprieč zdravotníckymi inštitúciami, takže mojím cieľom je, aby sme naozaj postupovali jednotne v tejto veci a neporušovali tieto detské práva. Túto novelu som už raz v minulosti predložila, no žiaľ... (Ruch v sále.) Poprosím vás, kolegovia, ktorí chcete sa tejto téme venovať, ostaňte, ak nie, ťažko sa mi vás prehlušuje. Túto novelu som už raz v minulosti predložila, no žiaľ, v rámci politických diskusií som často dostávala takú zľahčujúcu odpoveď, že toto nie je v zdravotníctve téma dňa, že po tejto zmene nie je dopyt. A aj vtedy, aj dnes viem, že to jednoducho nie je pravda. Odkedy som túto tému otvorila, deň čo deň, naozaj každý deň sa na mňa obracajú buď rodičia detí, ktorí boli v nemocnici oddelení od svojich detí, s tým, čo to spôsobilo za psychickú ujmu im a ich deťom, ale tiež sa na mňa obracajú tínedžeri a dospelí ľudia, ktorí takéto osamotenie počas detstva zažili a dodnes majú z toho traumu. Dôkazom toho, že táto zmena je naozaj žiaduca a verejnosť, najmä rodičia, ale aj mnohí zdravotníci po nej volajú, je úspešnosť petície, ktorú som na podporu tejto novely zorganizovala a do dnešného dňa ju podpísalo viac ako 62-tisíc ľudí. Využijem však tento priestor aj na to ísť hlbšie do tejto problematiky, lebo samotná choroba a s tým spojené ambulantné ošetrenie alebo aj hospitalizácia je pre dieťa naozaj náročnou životnou situáciou, spojená so strachom z neznámeho prostredia... (Prerušenie vystúpenia predsedajúcim.)
J. Kvorka, poslanec: (2008-06-17):
Ďalej, pán poslanec, mal si konkrétne povedať, kedy Národná rada zužovala priestor vo vystúpeniach opozičným poslancom. No však to je nehoráznosť. Tuná sedím celý čas a môžem to povedať ja aj kolegovia, nikto nikdy nezužoval priestor opozičnému poslancovi vo svojom vystúpení. Samozrejme, všetci, ktorí vystupujete z opozície, nenechali ste si ujsť ani osobu pána premiéra, ktorého si tuná takisto napadol, a hovoril si o zneužívaní. No však odpovedá na položené otázky, ktoré sa vylosujú. Tu niet o čom rozprávať. Odpovie na to, čo sa vylosuje. Tá otázka mu je položená a on jednoducho na to reaguje. A celé tvoje vystúpenie bolo vedené v slove, že sa tu rozprávalo o voľajakom marketingu, tak ja by som povedal, pán poslanec, že tvoje vystúpenie bolo marketingové.
P. Paška, predseda NR SR: (2008-07-03):
Takže, poprosím, pán poslanec Štefanec. Pokračujeme, dámy a páni, v interpeláciách.